সান্তিয়াগো, চিলি
সান্তিয়াগো (স্পেনীয় ভাষায়: Santiago de Chile) চিলির রাজধানী। এটি চিলির সবচেয়ে বড় নগর এলাকা বৃহত্তর সান্তিয়াগোর কেন্দ্রে, দেশটির কেন্দ্রীয় উপত্যকাতে সমুদ্র তল থেকে ৫২০ মিটার উচ্চতায় অবস্থিত। সান্তিয়াগো রাজধানী হলেও চিলির জাতীয় কংগ্রেস পার্শ্ববর্তী বালপারাইসো (Valparaíso)-তে অনুষ্ঠিত হয়।
এদুয়ার্দো ফ্রেই মোন্তাল্‌বা
তিনি শিক্ষা ও সমাজকল্যাণের সম্প্রসারণ, কৃষি সংস্কার, ও চিলির তামার খনিগুলির আংশিক জাতীয়করণের বিভিন্ন প্রকল্প শুরু করেন। চিলির তামার খনিগুলির মূল নিয়ন্ত্রণ তখন আমেরিকান কোম্পানিদের হাতে ছিল। কিন্তু তাঁর সংস্কার কাজগুলি রক্ষণশীলেরা পছন্দ করে নি। বামপন্থীরাও মুদ্রাস্ফীতি ও শ্রমিক অসন্তোষের ব্যাপারে তাঁর কাজকর্ম এবং সম্পদের কার্যকরী পুনর্বিতরণে তাঁর ব্যর্থতাকে সুনজরে দেখেনি। ফলে ১৯৭০ সালে বামপন্থী সালবাদোর আইয়েন্দে চিলির রাষ্ট্রপতি নির্বাচিত হন এবং মোন্তাল্‌বা রাজনীতি থেকে অবসর নেন।